dreiesyke
        
         (medisin)
Store norske leksikon,Biologi,Veterinærmedisin,Sykdomsformer,Infeksjonssykdommer
Dreiesyke er en infeksjonssykdom som angriper sentralnervesystemet hos både dyr og mennesker. Smittestoffet er bakterien Listeria monocytogenes. Mest utsatt er sau og geit. Når de blir angrepet, holder de gjerne hodet på skjeve og går i ring. Det skyldes at blant annet likevektsorganet er skadet. Listeriose tilhører de såkalte zoonoser, sykdommer som angriper både dyr og mennesker. Den kan av og til gi øre- og hjernehinnebetennelse hos barn.
I Danmark er dreiesyke betegnelsen på en annen hjernelidelse som også gir ringgang, men som skyldes en parasitt, bendelormen Polycephalus cerebralis. Dens blæreformede mellomstadium, hjernekvese Coenurus cerebralis, slår seg av og til ned i hjernen. Selve bendelormen finnes i tarmen hos hund og katt. Hjernekvesen er ikke påvist i Norge. Les mer i Store norske leksikon listeriose i Store norske leksikon listeria bendelormer zoonose